hu en hu hu hbs_lat hu en hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu
Konferenciafelhívás: Transzkulturalizmus és bilingvizmus 4. | Bázis
Magyar Irodalmi és Művészeti Egyesület Szlovákiában
Nemzetközi tudományos konferencia a BÁZIS szervezésében
Az utóbbi évtizedek társadalmi változásai felerősítették a szépirodalomban azokat a folyamatokat, amelyek a nyelvfelfogások és identitásképzetek újrafogalmazásában érdekeltek. A transznacionalizmus, a transzkulturalizmus, a két- és többnyelvűség olyan kulcsfogalmakká váltak, amelyek nélkül nehezen értelmezhetőek az utóbbi évek világirodalmának egyes alkotásai és szerzői. Mindez szoros kapcsolatban áll a kisebbségi irodalmak helyzetének újradefiniálásával, valamint a másság és idegenség újraértelmezésének lehetőségeivel is.
A Bázis által szervezett konferencia előadásai azokat a határfeszültségeket kívánják vizsgálni a szépirodalomban, amelyek a migráció, a többnyelvűség, a transzkulturalitás, a transznacionalizmus, az interkulturalitás, a kisebbségi irodalom, a hibriditás, a transzlokalitás, az extraterritorialitás, a diaszpóra és a nomadizmus felől értelmezhetőek. A tágan értett vizsgálódási terület:
a kisebbségi és határon túli irodalom
a transzlingvális, nyelvváltó szerzők szövegei és életműve
a két nyelv, két kultúra (magyar, szlovák, német, angol, zsidó, roma, székely, palóc…) kontextusában formálódó irodalom
két/soknyelvű szerzők szövegeinek és életművének vizsgálata főként az utóbbi évtizedek közép-európai irodalmában
az idegen nyelvű vagy tükörfordításszerű szövegrészletek, utalások szerepe az egyes irodalmi alkotásokban
az expatriált és migráns irodalom
fluid, hibrid, kozmonomád identitások az irodalomban
a határátlépések morfológiája az irodalomban
A konferencia nézőpontok és megközelítések sokaságával kívánja feldolgozni a téma lehetőségeit, célja új koncepciók, újfajta értelmezési eljárások kidolgozásának inspirációja, különösen a szlovákiai magyar, a magyar, továbbá a közép-európai, illetve a tágabb értelemben vett világirodalom kontextusában. Reményeink szerint a konferencia előadásai tanulmánykötetben is napvilágot látnak majd.
A konferencia időpontja: 2021. szeptember 8-9.
A konferencia tervezett helyszíne: Nyitrai Konstantin Filozófus Egyetem Közép-európai Tanulmányok Kara, Nyitra, Dražovská 4.
A konferencia szervezője: Bázis – Magyar Irodalmi és Művészeti Egyesület Szlovákiában (https://bazis.me/)
Jelentkezés: Németh Zoltán, nemetx@gmail.com
Jelentkezési határidő: 2021. augusztus 22.
Az eddigi három konferencia anyaga az interneten:
Kategóriák: Esemény, Hír |
← Németh Zoltán az EB-ről a Látó-blogon
Korpás Árpád publicisztikai írása az Új Szóban →
A II. Bázis Fesztivál programja
Azok a nyolcvanas évek – Gazdag József és Lakat T. Károly retrósorozatának 21. része a Pátria Rádióban
Szőke Erika és Gyenes Gábor ma a pozsonyi Prüger-Wallner kertben
Petres Csizmadia Gabriella előadása Benyovszky Mánya Ágnes Pöstyén-regényéről
Juhász Katalin Németh Zoltán és Mészáros Tünde Madách-díjas könyveiről az Új Szóban
Strieženec Alex – Min dolgozol a héten?
Ágoston Zoltán lapajánlójában a Jelenkor szlovák irodalmi blokkjáról
Németh Zoltán tanulmánya a “magyar irodalom szlovák nyelvű regényeiről” az Alföldben
Ladányi István előadása a Bázis nyitrai, Transzkulturalizmus és bilingvizmus 5. című konferenciáján
Magyar Irodalmi és Művészeti Egyesület Szlovákiában